Who Knows Where the Time Goes?

«Who Knows Where the Time Goes?» er en sang skrevet av den engelske folkrock sangeren og låtskriveren Sandy Denny.
Denny spilte opprinnelig inn sangen som en demo i 1967, hun sang og spilte gitar på sporet. Senere samme år ble hun med i folkerock bandet Strawbs, og spilte inn sangen på nytt, igjen kun med sang og gitar, til det som ble albumet All Our Own Work, som ikke ble gitt ut før i 1973.
Den amerikanske folkesangeren Judy Collins hørte den originale demo-innspillingen i 1968 og bestemte seg for å spille inn sangen. Hun ga ut innspillingen først som B-siden av coverversjonen av "Both Sides, Now", og deretter som tittelsporet til albumet Who Knows Where the Time Goes, begge utgitt i 1968. Hennes utgivelse ble dermed den første som kom ut på markedet.
I 1968 ble Denny med i folkrock bandet Fairport Convention. Hun spilte inn sangen på sitt andre album med bandet, 1969-albumet Unhalfbricking . Denne versjonen var ikke kun med kassegitar og var mer typisk folkrock.
"Who Knows Where the Time Goes?"  ble en signaturlåt både for Denny og for Fairport Convention, og er blitt en av Fairports mest kjente sanger.
Sangen er spilt inn av en rekke andre artister.I 2007 ble Unhalfbricking-versjonen av sangen kåret til "Favorite Folk Track Of All Time" av lyttere til BBC Radio 2.


== Versjoner med andre artister ==
I tillegg til Judy Collins (1968), Fairport Convention (1969) og Strawbs (1973) har også mang andre artister spilt inn sangen, Mia Doi Todd, 10.000 Maniacs, Mary Black, Eva Cassidy, Nana Mouskouri, Lonnie Donegan, Nanci Griffith, Michel Griffith, Susanna Hoffs & Matthew Sweet, Deanna Kirk, Charlie Louvin, Cat Power, Eddi Reader, Julianne Regan (med Fairport Convention), Kate Rusby, Nina Simone (på hennes 1970 live album Black Gold), Barbara Dickson, Kate Wolf, Lumiere & Sinéad O'Connor, The Lasses, Heather Masse (i radioprogramet A Prairie Home Companion), Dez Mona, Itsuwa Mayumi, The Last Hurrah!, Linde Nijland, Robert Gass & On Wings of Song, Daniel Martin Moore, Dave Kelly, Liz Simmones, Sandy Lamont, Tallie Gabriel, Lily Duval, Rick Smith, Julie July Band, Rondi Charleston, Nussy Andrews, Valeryan, Susan Cowsill, Gathering Time, Marylee Nicholas, Neptune's Keep, Stephen Still & Judy Collins, Fiona, Bridgette, Gina MacLeod, Clannad, Maggie Reilly, Pamela Polland, Maggie & Mr. Rogers, Inis Fail, Ron Kavana, Michael Hanrahan, Evelyn Laurie, Dave Pegg, Joanne Rand, Gretchen Lieberum, The Marty Tocci Trio, Eleanor Tomlinson, Nanette Natal, Christy Wessler, Coreen Scott og flere andre. En rekke av disse artistene har også valgt å kalle albumet sitt for Who Knows Where the Time Goes.
Også norske artister har gitt ut sangen, Sissel Kyrkjebø på sitt album Reflections I fra 2019, Susanna Wallumrød på albumet Flower of Evil fra 2008 og Kari Bremnes på You'd Have to Be Here fra 2003.
Innspillinger av denne sangen med Sandy Denny har også kommet ut etter hennes død. The BBC Sessions 1971–1973 kom i 1997, Gold Dust - The Final Concert kom i 1998 og på samlealbumet The Collection som kom ut i 2004. Fairport Convention ga ut et livealbum, Ebbets Field 1974, i 2016 og den er også med på flere samlealbum med Fairport.


== Sangen er benyttet i filmer og TV-serier ==
Fairport Convention versjonen ble brukt som avslutningsmusikk i siste episode, sesong 2017, av Netflix-serien Grace and Frankie, i BBCs Mysterier med George Gently, episode "The Lost Child" hvor handlingen er lagt til 1968, og i den britiske mørke komedien The End of the F***ing World. Den spilles også en gang på slutten av filmen fra 2009 Don't Worry About Me og to ganger i den irske filmen Silence fra 2012. I 2011 Broadway-produksjonen av Jerusalem av Jez Butterworth, spilles liveopptaket fra BBC Radio fra 1973 i sin helhet mot slutten av siste akt.Eva Cassidys versjonen er med i sesong 1, episode 10 av Netflix-dramaet Firefly Lane.
Judy Collins versjonen er med i 1968-filmen The Subject Was Roses og i 1999-filmen A Walk on the Moon, mens Nina Simone-versjonen brukes i 2002-filmen The Dancer Upstairs, i den britiske TV-serien Save Me fra 2018, og sesong 3 av Master of None.


== Referanser ==


== Eksterne lenker ==
(en) Who Knows Where the Time Goes? på MusicBrainz